smcproject/ml-wiki-sentences huggingface dataset:
ദുര്യോധനൻ , ദുശ്ശാസനൻ , വികർണ്ണൻ എന്നിവരാണ് സഹോദരങ്ങളിൽ ഏറ്റവും പ്രചാരമുള്ളത്.
അവർക്ക് ദുശ്ശള എന്ന ഒരു സഹോദരിയും യുയുത്സു എന്നു പേരുള്ള ഒരു അർദ്ധസഹോദരനും ഉണ്ടായിരുന്നു.
കൗരവരുടെ (ദുര്യോധനാദികളുടെ) ഉത്ഭവം
ഒരിക്കൽ വ്യാസൻ വിശപ്പും ദാഹവും കൊണ്ട് വലഞ്ഞ് ഹസ്തിനപുരത്തിൽ എത്തിച്ചേർന്നപ്പോൾ ഗാന്ധാരി അദ്ദേഹത്തിന് ആഹാരപാനീയങ്ങൾ കൊടുത്ത് ക്ഷീണം മാറ്റി.
സന്തുഷ്ടനായ വ്യാസൻ അവളോട് ഒരു വരം ചോദിച്ചുകൊള്ളുവാൻ പറഞ്ഞു.
അതനുസരിച്ച് ഗാന്ധാരി ധൃത്രാഷ്ട്രരിൽനിന്നും നൂറുമക്കൾ ജനിക്കുന്നതിനുള്ള വരം ആവശ്യപ്പെടുകയും വ്യാസൻ നൽകുകയും ചെയ്തു.
ഗാന്ധാരി ഗർഭം ധരിച്ചു എന്നാൽ രണ്ട് വർഷം കഴിഞ്ഞിട്ടും അവൾ പ്രസവിച്ചില്ല.
കുന്തി പ്രസവിച്ചതറിഞ്ഞപ്പോൾ ദുഃഖിതയായ ഗാന്ധാരി തന്റെ വയറ് കട്ടിയായി നിശ്ചലമായിരിക്കുന്നതു കണ്ട് വളരെ പണിപ്പെട്ട് ധൃതരാഷ്ട്രൻ അറിയാതെ, തന്റെ വയറ്റിൽ നല്ലവണ്ണം ആഘാതിക്കുകയും രണ്ടുവർഷമായി ധരിച്ചിരുന്ന ഗർഭം പുറത്തു വരത്തക്കവിധം പിടിച്ചു മർദ്ധിക്കുകയും ചെയ്തു .
മർദ്ദനത്തിന്റെ ആഖാതത്തിൽ ഗാന്ധാരി ഒരു മാംസപിണ്ഡം പ്രസവിച്ചു.
അതറിഞ്ഞെത്തിയ വ്യാസൻ ഗാന്ധാരിയെ ശക്കാരിക്കുകയും മാംസക്കഷണം പെരുവിരൽ വലുപ്പം ഉള്ള നൂറ്റൊന്നു കഷണങ്ങളായി മുറിച്ച് നെയ്ക്കുടങ്ങളിൽ രഹസ്യമായി സൂക്ഷിക്കാൻ ഉപദേശിക്കുകയും ചെയ്തു.
കുടങ്ങൾ യഥാകാലം പിളർന്ന് നൂറ് ആൺകുട്ടികളും ഒരു പെൺകുട്ടിയും ജനിച്ചു.
കൂടാതെ ധൃതരാഷ്ട്രർക്ക് ഒരു വൈശ്യസ്ത്രീയിൽ യുയുത്സു എന്ന കുമാരനും ജനിച്ചു.
ദുര്യോധനൻ തുടങ്ങിയ നൂറ്റിയൊന്ന് പേരെ കൗരവർ എന്ന് വിളിക്കുന്നു.
കൗരവർ
കൗരവരിലെ നൂറ്റിരണ്ടു പേരുടെയും പേരുകൾ ജനന ക്രമത്തിൽ ഇവയാണ്.
ദുര്യോധനൻ യുയുത്സു (കരണൻ) - അർദ്ധസഹോദരൻ * ദുശ്ശാസനൻ ദുസ്സഹൻ ദുശ്ശലൻ ജലഗന്ധൻ സമൻ സഹൻ വിന്ദൻ അനുവിന്ദൻ ദുർദ്ധർഷൻ സുബാഹു ദുഷ്പ്രധർഷണൻ ദുർമ്മർഷണൻ ദുർമ്മുഖൻ ദുഷ്ക്കർണ്ണൻ കർണ്ണൻ വികർണൻ ശലൻ സത്വൻ സുലോചനൻ ചിത്രൻ ഉപചിത്രൻ ചിത്രാക്ഷൻ ചാരുചിത്രൻ ശരാസനൻ ദുർമ്മദൻ ദുർവിഗാഹൻ വിവിത്സു വികടിനന്ദൻ ഊർണ്ണനാഭൻ സുനാഭൻ നന്ദൻ ഉപനന്ദൻ ചിത്രബാണൻ ചിത്രവർമ്മൻ സുവർമ്മൻ ദുർവിമോചൻ അയോബാഹു മഹാബാഹു ചിത്രാംഗദൻ ചിത്രകുണ്ഡലൻ ഭീമവേഗൻ ഭീമബലൻ വാലകി ബലവർദ്ധനൻ ഉഗ്രായുധൻ സുഷേണൻ കുണ്ഡധാരൻ മഹോദരൻ ചിത്രായുധൻ നിഷംഗി പാശി വൃന്ദാരകൻ ദൃഢവർമ്മൻ ദൃഢക്ഷത്രൻ സോമകീർത്തി അനൂദരൻ ദൃണസന്ധൻ ജരാസന്ധൻ സത്യസന്ധൻ സദാസുവാക്ക് ഉഗ്രശ്രവസ്സ് ഉഗ്രസേനൻ സേനാനി ദുഷ്പരാജയൻ അപരാജിതൻ കുണ്ഡശായി നിശാലാക്ഷൻ ദുരാധരൻ ദൃഢഹസ്തൻ സുഹസ്തൻ വാതവേഗൻ സുവർച്ചൻ ആദിത്യകേതു ബഹ്വാശി നാഗദത്തൻ ഉഗ്രശായി കവചി ക്രഥനൻ ദണ്ഡി ഭീമവിക്രൻ ധനുർദ്ധരൻ വീരബാഹു അലോലുപൻ അഭയൻ ദൃഢകർമ്മാവ് ദൃണരഥാശ്രയൻ അനാധൃഷ്യൻ കുണ്ഡഭേദി വിരാവി ചിത്രകുണ്ഡലൻ പ്രഥമൻ അപ്രമാഥി ദീർഘരോമൻ സുവീര്യവാൻ ദീർഘബാഹു സുവർമ്മൻ കാഞ്ചനധ്വജൻ കുണ്ഡാശി വിരജസ്സ് ദുശ്ശള പലരും കൗരവരുടെ കാര്യം പറയുമ്പോൾ യുയുത്സുനെ കൂട്ടാറില്ല എങ്കിലും വ്യാസൻ മഹാഭാരതത്തിൽ കൗരവരുടെ പേര് പറയുമ്പോൾ യുയുത്സുനെ രണ്ടാമനായി പറയുന്നുണ്ട്.
ഇതിൽ യുയുത്സു , ദുശ്ശള എന്നിവരെയൊഴിച്ച് ബാക്കിയെല്ലാവരേയും ഭാരതയുദ്ധത്തിൽ ഭീമൻ വധിച്ചു.
യുയുത്സു പാണ്ഡവപക്ഷത്ത് നിന്ന് പോരാടി.
കൗമുദി ടീച്ചർ ഇംഗ്ലീഷ് വിലാസം https://ml.wikipedia.org/wiki/Kaumudi_Teacher
ഒരു ഇന്ത്യൻ സ്വാതന്ത്രസമര സേനാനിയായിരുന്നു കൗമുദി ടീച്ചർ ( മേയ് 17 , 1917 - ഓഗസ്റ്റ് 4 , 2009 ).
പതിനാറാം വയസ്സിൽ തന്റെ സ്വർണാഭരണങ്ങൾ മഹാത്മാഗാന്ധിക്ക് നൽകിയാണ്‌ കൗമുദി ടീച്ചർ സ്വാതന്ത്ര്യസമര ചരിത്രത്തിൽ ഇടംനേടിയത് .
1917 മേയ് 17 -ന്‌ ഗാന്ധിയനും സ്വാതന്ത്ര്യസമരസേനാനിയുമായ മാവിലായി പടന്നക്കോട്ട് തറവാട്ടിൽ കടത്തനാട്ടു രാജരാമവർമ്മയുടെയും,  ചിറക്കൽ രാജവംശത്തിൽ പെടുന്ന ദേവകി കൊട്ടിലമ്മയുടെയും മകളായി  ജനിച്ചു .
കടത്തന്നാട്ട്‌ രാജാസ്‌ ഹൈസ്‌കൂളിലും വടകര ബി.ഇ.
എം ഹൈസ്‌കൂളിലുമായി വിദ്യാഭ്യാസം.
പത്തൊമ്പതാം വയസ്സിൽ കണ്ണൂർ ഗവൺമെന്റ്‌ ഗേൾസ്‌ സ്‌കൂളിൽ  ഹിന്ദി അദ്ധ്യാപകയായി ജോലിയിൽ പ്രവേശിച്ചു .
1972-ൽ കല്ല്യാശ്ശേരി ഗവ.
ഹൈസ്‌കൂളിൽനിന്നും ജോലിയിൽ നിന്നും വിരമിച്ചു .
2009 ഓഗസ്റ്റ് 4 -ന്‌ 92-ആം വയസ്സിൽ കണ്ണൂർ കാടാച്ചിറയിൽ വെച്ച് അവർ അന്തരിച്ചു .
ജീവിതകാലം മുഴുവൻ അവർ അവിവാഹിതയായിരുന്നു.
"ജീവിതരേഖ 	തിരുത്തുക"*
1917 മേയ് 17-ന്‌ മാവിലായി വയക്കര പടന്നക്കോട്ട് തറവാട്ടിൽ ദേവകിയമ്മയുടെയും, ഗാന്ധിയനും സ്വാതന്ത്ര്യസമരസേനാനിയുമായ ചിറക്കൽ കോവിലകത്തെ, കടത്തനാട്ടു രാജരാമവർമ്മയുടെയും,  മകളായാണ് കൗമുദി ടീച്ചർ ജനിച്ചത്.
1934 -ൽ ഹരിജനോദ്ധാരണത്തിന്റെ ഭാഗമായി വടകര കോട്ടപ്പറമ്പിലെത്തിയ ഗാന്ധിജിക്ക്‌ കൗമുദി തന്റെ സ്വർണമാലയും കമ്മലും ഊരി നൽകി.
ഇനി ആഭരണങ്ങൾ ധരിക്കില്ലെന്ന്‌ ഗാന്ധിജിയെ കണ്ട സമയത്ത്‌ അവർ പ്രതിജ്ഞ ചെയ്‌തു.
പിന്നീട്‌ ഹരിജൻ മാസികയിൽ ഗാന്ധിജി കൗമുദി കി ത്യാഗ്‌ എന്ന പേരിൽ ലേഖനം എഴുതി .
പിന്നീട് ലെറ്റർ ടുവുമണിൽ ഒരു പേജു നീണ്ട ലേഖനവും എഴുതി.
കസ്തൂർബാ ഗാന്ധിയുടെ നേതൃത്വത്തിൽ കൊയിലാണ്ടിയിൽ നടത്തിയ മിശ്രഭോജനത്തിൽ സജീവമായി കൗമുദി ടീച്ചർ പങ്കെടുത്തിട്ടുണ്ട്.
ഗാന്ധിജിയുടെ നിർദ്ദേശത്തെ തുടർന്നാണ്‌ ഹിന്ദി പഠിക്കുവാനും പ്രചാരണം നടത്തുവാനും പ്രചോദനമായി.
തുടർന്ന് ഹിന്ദി പ്രവീണും, വിദ്വാനും പാസായി .
അവലംബം 1 2 3 4 1 2 മലയാള മനോരമ ദിനപത്രം , ഓഗസ്റ്റ് 5 2009 ↑
കൗരവർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kauravar_film
ജോഷി സം‌വിധാനം ചെയ്ത് 1992-ൽ പുറത്തിറങ്ങിയ ഒരു മലയാളചലച്ചിത്രമാണ്‌ കൗരവർ .
ഈ ചിത്രത്തിന്റെ രചന നിർ‌വ്വഹിച്ചിരിക്കുന്നത് ലോഹിതദാസാണ്‌ .
ഇതിൽ പ്രധാന കഥാപാത്രത്തെ അവതരിപ്പിച്ചിരിക്കുന്നത് മമ്മൂട്ടി ആണ്‌.
കന്നഡ അഭിനേതാവായിരുന്ന വിഷ്ണുവർധൻ ഈ ചിത്രത്തിൽ ഒരു സഹനടന്റെ വേഷത്തിൽ അഭിനയിച്ചു.
കൂടാതെ തിലകൻ , മുരളി , അഞ്ജു, ബാബു ആന്റണി , ഭീമൻ രഘു എന്നിവരും മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
അഭിനേതാക്കൾ അഭിനേതാവ് കഥാപാത്രം മമ്മൂട്ടി ആന്റണി വിഷ്ണുവർധൻ ഹരിദാസ് തിലകൻ അലിയാർ ബാബു ആന്റണി ഹംസ ശാന്തി കൃഷ്ണ കമ്മീഷണറുടെ ഭാര്യ മുരളി കമ്മീഷണർ ഭീമൻ രഘു രാമയ്യൻ ഗാനങ്ങൾ
The film's soundtrack was composed by S P Venkatesh .
Lyrics were penned by Kaithapram .
"കനക നിലാവെ" കെ.ജെ. യേശുദാസ് , കെ.എസ്. ചിത്ര 4:53 2.
"മുത്തുമണി തൂവൽ" K. J. Yesudas 4:43 3.
"മാരി കുളിരിൻ" K. J. Yesudas 5:14 4.
"മാരി കുളിരിൻ" K. S. Chitra 1:49 പുനർനിർമ്മാണം
കന്നഡ ഭാഷയിൽ കൗരവർ ദേവാസുര എന്ന പേരിൽ പുനർനിർമ്മിച്ചിട്ടുണ്ട്.
പുറത്തേക്കുള്ള കണ്ണികൾ കൗരവർ ഇന്റർനെറ്റ് മൂവി ഡാറ്റാബേസിൽ
കുറിഞ്ഞിമല സംരക്ഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Kurinjimala_Sanctuary
കേരളത്തിലെ ഇടുക്കി ജില്ലയിൽ ദേവികുളം താലൂക്കിൽ പെടുന്ന കൊട്ടകമ്പൂർ, വട്ടവട ഗ്രാമങ്ങൾ ഉൾപ്പെടുന്ന 32 ചതുരശ്ര കി.
മി നീലക്കുറിഞ്ഞി കൃഷി പ്രദേശമാണ് കുറിഞ്ഞിമല സംരക്ഷണപ്രദേശം എന്നറിയപ്പെടുന്നത്.
ഇന്ത്യയിൽ പ്രത്യേക സസ്യത്തിന് വേണ്ടി നിലവിൽവന്ന ഒരു ഉദ്യാനമാണ്.
പന്ത്രണ്ട് വർഷത്തിലൊരിക്കൽ പൂക്കുന്ന കുറിഞ്ഞികളുടെ സംരക്ഷണത്തിന് വേണ്ടിയാണ് ഇത് ആരംഭിച്ചത്.
ഇടുക്കി ദേവികുളം താലുക്കിലെ കൊട്ടാക്കമ്പൂർ, വട്ടവട വില്ലേജുകളിലെ 3200 ഹെക്റ്റർ പ്രദേശത്താണ് ഉദ്യാനം .
ഒക്ടോബർ 7, 2006 നാണ് അന്നത്തെ കേരളവനംവകുപ്പ് മന്ത്രിയായിരുന്ന ബിനോയ് വിശ്വം ഈ പ്രദേശത്തെ ഒരു സംരക്ഷണകേന്ദ്രമായി പ്രഖ്യാപിച്ചത്.
2006-ൽ നീലകുറിഞ്ഞി പൂത്ത സമയത്ത് ഇവിടേക്ക് 10 ലക്ഷത്തിലധികം സഞ്ചാരികൾ കുറിഞ്ഞിമലയിലേക്കും മൂന്നാറിലേക്കുമായി എത്തുകയുണ്ടായി.
സർക്കാർ വിഞ്ജാപനം അനുസരിച്ച് ഈ പ്രദേശത്തെ പ്രത്യേക ജൈവവൈവിധ്യം നിലനിർത്തുന്നതിന് ഇത് ഒരു സംരക്ഷണമേഖലയാക്കേണ്ടത് ആവശ്യമാണ്.
സ്വകാര്യ ഭൂമികളും, നിയമപരമായി നിലനിൽക്കുന്ന സ്ഥാപനങ്ങളേയും സംരക്ഷിതമേഖലയിൽ നിന്ന് ഒഴിവാ‍ക്കിയിട്ടുണ്ട്.
ഇവിടത്തെ വനങ്ങളിൽ ആന , കാട്ടുപോത്ത് , നീലഗിരി താർ , മാൻ എന്നീ ജീവികൾ കാണപ്പെടുന്നു.
കുറിമീൻ ബീച്ച് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kurrimine_Beach_National_Park
ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് കുറിമീൻ ബീച്ച് ദേശീയോദ്യാനം .
ബ്രിസ്ബെനിൽ നിന്നും വടക്കു-പടിഞ്ഞാറായി 1,295 കിലോമീറ്റർ അകലെയാണിത്.
താഴ്ന്നപ്രദേശത്തെ ഉഷ്ണമേഖലാമഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്സിന്റെ ഭാഗമായ ഈ ദേശീയോദ്യാനത്തിന്റെ പ്രധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
കുറീയർ ആൻഡ് ഐവ്സ് ഇംഗ്ലീഷ് വിലാസം https://ml.wikipedia.org/wiki/Currier_and_Ives A Brush for the Lead , lithograph by Currier and Ives, 1867.
1835 നും 1907 നും ഇടക്ക് നഥാനിയേൽ കുറീയറുടെ നേതൃത്വത്തിൽ ന്യൂയോർക്ക് സിറ്റിയിൽ സ്ഥാപിതമായ വിജയകരമായ ഒരു അമേരിക്കൻ അച്ചടി സ്ഥാപനമാണ് കുറീയർ ആന്റ് ഐവ്സ് .
പിന്നീട് ജെയിംസ് മെറിറ്റ് ഇവ്സും അദ്ദേഹത്തിന്റെ പങ്കാളിയായി.
ചിത്രകാരന്മാരുടെ പെയിന്റിംഗുകൾ പ്രോലിഫിക് കമ്പനികൾ കറുപ്പ്, വെള്ള നിറങ്ങളിൽ ലിത്തോഗ്രാഫുകൾ അച്ചടിച്ച് അതിന് കൈകൊണ്ട് കളർ നല്കിയിരുന്നു.
ലിത്തോഗ്രാഫിക് പ്രിന്റുകൾ വേഗത്തിൽ പുനർനിർമ്മിക്കാനും വില കുറഞ്ഞ രീതിയിൽ വാങ്ങാനും സാധിച്ചിരുന്നു.
"ദ ഗ്രാൻഡ് സെൻട്രൽ ഡിപ്പോ ഫോർ ചീപ് ആൻഡ് പോപുലാർ പ്രിന്റ്സ് " എന്ന് വിളിച്ചിരുന്ന ഈ കമ്പനി അതിന്റെ ലിത്തോഗ്രാഫുകൾ ""ജനങ്ങളുടെ നിറമുള്ള കൊത്തുപണികൾ" എന്ന് പരസ്യപ്പെടുത്തുകയും ചെയ്തു. 1857-ൽ ഈ കമ്പനി "കുറീയർ ആന്റ് ഇവ്സ്" എന്ന പേര് സ്വീകരിച്ചു.
ചിത്രശാല Kiss Me Quick , 1840s Explosion Aboard the USS Princeton , 1844 Destruction of the rebel vessel Merrimac off Craney Island , May 11, 1862 The Falls of Niagara—From the Canada Side , 1868 City of New York—Showing the building of the Equitable Life Assurance Society of the United States.
No. 120 Broadway , 1883 The Life of a Fireman , lithograph by Louis Maurer for Currier and Ives Friendship love and truth അവലംബം Further reading LeBeau, Bryan F. Currier and Ives: America Imagined .
Washington, D.C.: Smithsonian Institution Press, 2001.
Reilly, Bernard.
Currier and Ives: A Catalogue Raisonné .
Detroit: Gale Research, 1984.
King, Roy and Davis, Burke The World of Currier Ives .
New York: Bonanza Books, 1968.
ബാഹ്യ ലിങ്കുകൾ Currier and Ives എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Currier and Ives Cat Prints Currier Ives Foundation Online Gallery of Currier Ives Prints Archived 2011-04-21 at the Wayback Machine .
Currier Ives, Printmakers to the American People on Traditional Fine Arts Organization Currier and Ives, Printmakers to the People A Gallery of Currier and Ives Lithographs Archived 2009-02-16 at the Wayback Machine .
Library of Congress Digital Resources; search Currier and Ives Behind the Scenes: The Artists Who Worked for Currier and Ives Currier and Ives Tradecards Currier and Ives, Perspectives on America Harriet Endicott Waite research material concerning Currier Ives, 1923-1956 from the Smithsonian Archives of American Art doombuggies.com ↑
കുറു നഖവാലൻ ഇംഗ്ലീഷ് വിലാസം https://ml.wikipedia.org/wiki/Melligomphus_acinaces
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് കുറു നഖവാലൻ ( ശാസ്ത്രീയനാമം : Melligomphus acinaces ) .
പശ്ചിമഘട്ടത്തിലെ കാട്ടരുവികളിൽ മാത്രമേ ഇവയെ കണ്ടിട്ടുള്ളൂ .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Onychogomphus acinaces എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Melligomphus acinaces എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുറുംകവിതകൾ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കവിതയിലെ ഒരു നാട്ടു പാരമ്പര്യമാണ് കുറുംകവിതകൾ .
വരമൊഴി രൂപപ്പെടുന്നതിനും വളരെ മുമ്പ് വാമൊഴിയിൽ കവിതയുടെ പ്രാഗ് രൂപമായ കടങ്കഥകളും പഴഞ്ചൊല്ലുകളും ,നാടൻപാട്ടുകളും ,പ്രചാരത്തിൽ ഉണ്ടായിരുന്നില്ലോ .
ഇവയാണ് കുറുംകവിതകളുടെയും ആത്മാവ് .
കവിതയെകുറുക്കി കുറുക്കി സാന്ദ്രമാക്കുക,ആസ്വാദ്യമാക്കുക എന്നിങ്ങനെ കടുകിൽ കടൽ സൃഷ്ടിച്ചെടുക്കുന്ന മായാജാലമാണ് കുറുംകവിയുടെ വെല്ലുവിളി .
ഓരോ ഭാഷയിലും പല വിഭാഗത്തിൽ പെടുന്ന കുറുംകവിതകൾ ഉണ്ട് .
വായനക്കാരന്റെ മനസ്സിലേക്ക് ഒരു ഇടി വാള്പോലെ കടന്നു ചെന്ന് ചിന്തയെ ഉദ്ദീപ്തമാക്കും ശക്തിമത്തായ ഒരു കുറും കവിത .
സാമൂഹ്യ വിമർശനത്തിനും ഹാസ്യത്തിനും  കുറുംകവിതകൾ വേദിയാണ് .
തോലന്റെ ഒരു വരിയുണ്ട് ..
അന്നോത്ത പോക്കീ, കുയിലോത്ത്ത വാക്കീ , തിലപുഷ്പ മൂക്കീ ദാരിദ്രയില്ലത്തെ യവാഗു പോലെ നീണ്ടിട്ടിരിക്കും നായ ദ്വയത്തീ .
ഇതായിരിക്കണം ഭാഷയിലെ ആദ്യ കുറുംകവിത.
കുഞ്ചൻ നമ്പ്യാരുടെ തുള്ളലിലെ പല വരികളും എടുത്തു പരിശോധിച്ചാൽ കുറുംകവിതകളുടെ ജ്വാല കാണാം.
ഇങ്ക് ലാബിലും സിന്ധ ബാധിലും ഇന്ത്യ തോട്ടിലും ,ജനിക്കും മുംപെൻമകൻ ഇംഗ്ലീഷ് സംസാരിക്കണം അതിനാൽ ഭാര്യതൻ പേറങ്ങു ഇന്ഗ്ലാണ്ടിൽ ആക്കി ഞാൻ എന്നാ നമ്മുടെ സ്വന്തം കുറുംകവികുഞ്ഞുണ്ണി മാഷ്‌ എഴുതിയ വരികൾ എത്ര പ്രസക്തമാണ് .
പാട്ടിൽ പോതിഞ്ഞേ ജടത്ത്യും പട്ടടക്കെട്ടിൽ വക്കൂ എന്ന് ചുള്ളിക്കാടും ,ഒരു തയ്‌ നടുമ്പോൾ ഒരു തണൽ നടുന്നു ,നടു നിവര്ക്കാനൊരു കുളിർ നിഴൽ നടുന്നു എന്ന് ഓ എൻ വി യും എഴുതിയിട്ടുണ്ട് .
എ അയ്യപ്പൻറെ ചില രചനകളും ഈ ഗണത്തിൽ പെടുത്താം .
വഴി നാലുള്ള കാവ്യം ഞാൻ വരി നാളിൽ ചമക്കവേ വഴിയോന്നിച്ചു ചേരുന്ന വഴിയിൽ ചെന്ന് പെട്ട് ഞാൻ മിഴി പൊത്തി കളിക്കുന്ന മഴവില്ലിന്റെ ഭംഗികൾ മുഴുവൻ  വാനിലോന്നായി ഒഴുകീടുകയല്ലയോ..
എന്ന് പാലൂർ കുറുംകവിതകളെ പറ്റി തന്റെ ദർശനം പങ്കു വക്കുന്നു .
വീട് പുറത്ത് ശ്വാസകോശങ്ങൾ ഉള്ള ഒരു ജന്തുവാണ് അതുകൊണ്ടാണ് ഒന്ന് വെയിൽ കാഞ്ഞാൽ മഞ്ഞിന്റെ തണുപ്പ് ഏറ്റാൽ അതിനു പണി പിടിക്കുന്നത് മഴയും കാറ്റും ഇനിയും തുടർന്നാൽ അത് മരിച്ചു പോകും
എന്ന് സചിദാനന്ദൻ കുറും കവിത കുറിക്കുന്നു
ജാപനീസ് സമ്പ്രദായത്തിലെ ഹൈക്കു കവിതകളെ ഈ ഗണത്തിൽ പെടുത്താം .
സംസ്കൃതത്തിലെ ശ്ലോകങ്ങൾ,ഇതിന്റെ ചുവടുപിടിച്ചു മലയാളത്തിൽ രചിക്കപ്പെട്ട ശ്ലോകങ്ങൾ എന്നിവയെ ഈ ഗണത്തിൽ പെടുത്താം .
മലയാളത്തിൽ ഈ സാധ്യതയിൽ സ്വന്തം വഴി വെട്ടിയ ആളാണ്‌ കുഞ്ഞുണ്ണി മാഷ്‌ .
മലയാളത്തിലെ മിനി മാഗസിനുകൾ ആണ് കുറുംകവിതകളെ ഇത്രയേറെ പ്രോത്സാഹിപ്പിച്ചത് എന്നും പറയാം .
ഘടനാപരമായ പ്രത്യേകത കൊണ്ട് കുരുംകവിതകൾക്ക് യോജിച്ച ഇടങ്ങൾ ആയി മാറി മിനി മാസികകൾ .
കുറും കവിതകളിൽ സൂക്ഷ്മമായ നിരീക്ഷണങ്ങൾ , ഓരോ കവിയും കണ്ടെടുക്കുന്ന കരുത്തുള്ള ബിംബങ്ങൾ , ആവർത്തിച്ചു ആവർത്തിച്ച ക്ഷീരബല പോലെ കുറുക്കിയ വരികൾ , ഒരു വാക്ക് പോലും വെട്ടാനില്ലാത്ത വിധം കുറുകിയ രചനാ വൈഭവം തന്നെയാണ് കുറുംകവിത .
സോഷ്യൽ മീഡിയയിൽ ഫേസ് ബുക്കിൽ ഇന്ന് മലയാളം   കുറുംകവിതകൾക്ക് മാത്രമായി ഗ്രൂപ്പുകൾ തന്നെ ഉണ്ട് .
ഇപ്പോൾ മുഖ്യ ധാര  അച്ചടി മാധ്യമങ്ങളിലും ഇത്തരം കവിതകൾക്ക് ഇടം ലഭിക്കുന്നുണ്ട് എന്നത് അവയെ വായിക്കുകയും ആസ്വദിക്കുകയും ചെയ്യുന്ന ഒരു തലമുറ വളർന്നു വരുന്നു എന്നാ തിരിച്ചറിവ് കൊണ്ട് തന്നെയാണ് .
ഓരോ കവിയുടെ ഉള്ളിലും  ഒരു കുറുംകവി ഉണ്ടാവണം അപ്പോളാണ് കവിത ശക്തവും അപാര സംവേദനക്ഷമതയും ഉള്ളതായി മാറുക .
കുറിത്തലയൻ ഇലക്കുരുവി ഇംഗ്ലീഷ് വിലാസം https://ml.wikipedia.org/wiki/Western_Crowned_Warbler
മുട്ട MHNT
പാട്ടുമൂളിപക്ഷികളിൽ (ലീഫ് വോബ്ലെർ)പ്പെട്ട ഒരു ചെറിയ പക്ഷിയാണ് കുറിത്തലയൻ ഇലക്കുരുവി .
ആംഗലേയ നാമം Western Crowned Warbler എന്നാണ്.
ശാസ്ത്രീയ നാമം Phylloscopus occipitalis എന്നുമാണ്.
മദ്ധ്യ ഏഷ്യയിലാണ് ഇവ പ്രജനനം നടത്തുന്നത്.
ത്ണുപ്പുകാലത്ത് പശ്ചിമഘട്ടത്തിലേക്ക് ദേശാടനം നടത്തുന്നു.
ഇവയ്ക്ക് തലയിൽ തിരിച്ചറിയാവുന്ന വരകളുണ്ട്.
കൂടാതെ ചിറകിൽ രണ്ടു വരകളും.
ഇവ ചെറിയ കൂട്ടങ്ങളായോ മറ്റു പക്ഷികളുമായി കൂട്ടു ചേർന്നോ ആണ്  സഞ്ചരിക്കുന്നത്.
മാളത്തിലാണ് കൂടുണ്ടാക്കുന്നത്.
ഒരു പ്രാവശ്യം 4 മുട്ടകളിടും.
കുറിത്തലയൻ വാത്ത്‌ ഇംഗ്ലീഷ് വിലാസം https://ml.wikipedia.org/wiki/Bar-headed_Goose
Anser indicus bar-headed goose, തൃശൂർ ജില്ലയിലെ കോൾ നിലങ്ങളിൽ നിന്നും
മധ്യേഷ്യയിലെ പർവത തടാകങ്ങൾക്കടുത്തും തെക്കേ ഏഷ്യയിൽ ശൈത്യകാലത്തും ഇന്ത്യൻ ഉപഭൂഖണ്ഡത്തിൽ തെക്ക് വരെ കാണപ്പെടുന്ന ഒരിനം വാത്തപ്പക്ഷിയാണ് കുറിത്തലയൻ വാത്ത .
വൻ‌വാത്ത എന്നും അറിയപ്പെടുന്നു.
മദ്ധ്യേഷ്യയിൽ മലയോടു ചേർന്ന തടാകങ്ങളിൽ കൂട്ടമായി കാണപ്പെടുന്നു.
തണുപ്പുകാലത്ത് തെക്കൻ ഏഷ്യയിലേക്ക് ചേക്കേറുന്ന ഇവ ഇന്ത്യയുടെ തെക്കേ അറ്റം വരെ എത്തുന്നു.
തറയിലുണ്ടാക്കുന്ന കൂടുകളിൽ മൂന്നു മുതൽ എട്ടു വരെ മുട്ടകളിടുന്നു.
വേനൽക്കാലത്ത് സമുദ്രനിരപ്പിൽ നിന്നും വളരെ ഉയരത്തിലുള്ള തടാകങ്ങളിൽ ജീവിക്കുകയും അധികം ഉയരമില്ലാത്ത പുല്ലുകൾ ഉള്ളിടത്ത് തീറ്റ തേടുകയും ചെയ്യുന്നു.
ഹിമാലയം കടക്കുന്നതിനു മുമ്പ് തിബറ്റ് , കസാക്കിസ്ഥാൻ , മംഗോളിയ , റഷ്യ എന്നിവിടങ്ങളിൽ നിന്നു് തെക്കുഭാഗത്തേക്ക് ചേക്കേറും.
കാക്കകൾ, കുറുക്കന്മാർ, കടൽ പരുന്തുകൾ, കടൽകാക്കകൾ എന്നിവയാണ് പ്രധാന ശത്രുക്കൾ.
ഈ പക്ഷി വളരെ ഉയരത്തിൽ പറക്കുന്ന പക്ഷികളിൽ ഒന്നാണെന്നു കരുതുന്നു.
ലോകത്തിലെ ഉയരം കൂടിയ കൊടുമുടികളിൽ അഞ്ചാമത്തേതായ മക്കാലു കൊടുമുടികൾ കടന്നുപോകാറുണ്ട്.
മറ്റു പല ചേക്കേറുന്ന പക്ഷികളും കുറഞ്ഞ ഉയരത്തിൽ പറക്കുമ്പോൾ കുറിത്തലയൻ വാത്ത വളരെ ഉയരത്തിൽ പറക്കുന്നതിന്റെ രഹസ്യം ശാസ്ത്രജ്ഞർക്ക് പിടികിട്ടിയിട്ടില്ല.
ഈ വാത്തയ്ക്ക് വേനൽക്കാലത്ത് പ്രജനനകാലത്ത് ഹിമാലയം കടക്കാൻ ഏഴുമണിക്കൂറിന്റെ നിറുത്താതെയുള്ള ഒറ്റ പറക്കൽ മതി.
അവ പോകുന്ന ദിശയിൽ അനുകൂലമായ കാറ്റ് ഉണ്ടായിരിക്കുമെങ്കിലും അവ അതിന്റെ ആനുകൂല്യം എടുക്കാതെ കാറ്റൊടുങ്ങുന്ന രാത്രി സമയങ്ങളിലാണ് പറക്കുന്നത്.
മറ്റുള്ള വാത്തകളേക്കാൾ വ്യത്യാസമുള്ള ഭാരവും അല്പം വിസ്താരമുള്ള ചിറകുകളും അവയെ ഉയരത്തിൽ പറക്കാൻ സഹായിക്കുന്നുണ്ട്.
ഓക്സിജൻ കുറഞ്ഞ അവസ്ഥകളിൽ അവയ്ക്ക് ആഴത്തിലും ഫലവത്തായും ശ്വസിക്കാൻ പറ്റുമെന്ന് പഠനങ്ങൾ കാണിക്കുന്നു.
മറ്റു വാത്തുകളേക്കാൾ കുറിത്തലയൻ വാത്തുകളുടെ രക്തത്തിലെ ഹീമോഗ്ലോബിനിൽ കൂടുതൽ ഓക്സിജന്റെ സാന്നിധ്യമുണ്ട്.
കൈർഗിസ്ഥാനിൽ നിന്നും തെക്കോട്ടു ചേക്കേറുന്ന കുറിത്തലയൻ വാത്തകൾ പടിഞ്ഞാറൻ തിബറ്റിലും തെക്കൻ താജിക്കിസ്ഥാനിലും 20 മുതൽ 30 ദിവസം വരെ തങ്ങിയ ശേഷമാണ് യാത്ര തുടരുന്നത്.
ഇന്ത്യയിലെത്തുന്ന ഇവ കൃഷിയിടങ്ങളിൽ നെല്ല് , ഗോതമ്പ് , ബാർലി എന്നിവ കഴിച്ചു ജീവിക്കും, ചിലപ്പോൾ കൃഷിയ്ക്ക് നാശമുണ്ടാക്കുകയും ചെയ്യുന്നു.
തലയിന്മേലുള്ള കറുത്ത വര ഇവയെ മറ്റു ചാര വാത്തകളിൽ നിന്നും വേർതിരിക്കുന്നു.
ഇവയ്ക്ക് ഈ ഗണത്തിൽ പെട്ട മറ്റുള്ളവയേക്കാൾ മങ്ങിയ നിറമാണുള്ളത്.
പ്രായപൂർത്തിയായ ഒരു പക്ഷിയ്ക്ക് 71-76 സെ.
മീ നീളവും 1.87 മുതൽ 3,2 കി.
ഗ്രാം വരെ തൂക്കവും കാണും.
ടിബറ്റൻ പീഠഭൂമിയിലാണ് ഇവ സാധാരണ കൂടുണ്ടാക്കുന്നത്.
കുറിത്തലയൻ വാത്ത മറ്റു പക്ഷികളോട് സഹവർത്തിത്തോട് കഴിയുന്നവയും മറ്റുള്ളവയ്ക്ക് ഒരു ശല്യവും ഉണ്ടാക്കാത്തതുമാണ്.
അവലംബം ദക്ഷിണേന്ത്യയിലെ അപൂർവ പക്ഷികൾ, സി.റഹിം- ചിന്ത പബ്ലിഷേഴ്സ് ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) പുറത്തേക്കുള്ള കണ്ണികൾ വിക്കിസ്പീഷിസിൽ Anser indicus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Bar-headed Goose .
Hawkes et al. (2011) The Trans-Himalayan flights of bar-headed geese (Anser indicus)
കുറിശ്ശേരി ഗോപാലകൃഷ്ണപിള്ള
സംസ്കൃതപണ്ഡിതനും കവിയുമായിരുന്നു ശാസ്താംകോട്ട വേങ്ങ കുറിശ്ശേരിൽ വീട്ടിൽ കുറിശ്ശേരി ഗോപാലകൃഷ്ണപിള്ള (മരണം : 03 ഒക്ടോബർ 2023).
കാളിദാസന്റെ മുഴുവൻ കൃതികളും മലയാളത്തിലേക്ക് മൊഴിമാറ്റം നടത്തി.
പന്മനയിൽ
സ്വാതന്ത്ര്യസമരസേനാനിയും എഴുത്തുകാരനുമായ വിദ്വാൻ കുറിശ്ശേരി നാരായണപിള്ളയുടെയും കാർത്ത്യായനിയമ്മയുടെയും മകനായി ജനിച്ചു.
ചവറ പന്മന ഭട്ടാരക വിലാസം സംസ്‌കൃത സ്‌കൂളിലും തിരുവനന്തപുരം രാജകീയ സംസ്‌കൃത കോളജിലുമായായിരുന്നു അദ്ദേഹത്തിന്റെ വിദ്യാഭ്യാസം.
തേവലക്കര ബോയ്‌സ് ഹൈസ്കൂളിൽ അധ്യാപകനായി.
വിരമിച്ചശേഷം സാഹിത്യപ്രവർത്തനത്തിൽ സജീവമായി.
കാളിദാസ കൃതികളുടെ മലയാള പരിഭാഷകൾ (ഭാഷാശാകുന്തളം, ഭാഷാമേഘസന്ദേശം, ഭാഷാമാളവികാഗ്നിമിത്രം, ഭാഷാവിക്രമോർവശീയം, ഭാഷാരഘുവംശം, ഭാഷാകുമാരസംഭവം, ഭാഷാഋതുസംഹാരം )ഭാഷാ കാളിദാസ സർവസ്വം എന്ന പേരിൽ പ്രസിദ്ധപ്പെടുത്തി.
കൃതികൾ വൈകി വിടർന്ന പൂവ് (കവിതാസമാഹാരം), ഹന്ത ഭാഗ്യം ജനാനാം (നാരായണീയ പരിഭാഷ) കാളിദാസകൈരളി (വിവർത്തനം) വിരഹി (മേഘസന്ദേശ പരിഭാഷ) ഭാഷാ കാളിദാസ സർവസ്വം (കാളിദാസകൃതികൾ സമ്പൂർണം) മൃഛകടികം (വിവർത്തനം) പുരസ്കാരങ്ങൾ ഇ.
വി. സാഹിത്യ പുരസ്കാരം ധന്വന്തരി പുരസ്കാരം അവലംബം ↑ https://www.keralasabdam.in/news/kurisseri-gopalakrishna-pillai-passes-away-/ ↑ https://www.pusthakakada.com/product/bhaashaa-kaalidaasa-sarvasvam-bhasha301/%5Bപ്രവർത്തിക്കാത്ത+കണ്ണി%5D
കുറിയേടത്ത് താത്രി ഇംഗ്ലീഷ് വിലാസം https://ml.wikipedia.org/wiki/Kuriyedath_Thathri
കേരളത്തിൽ നടന്ന സ്മാർത്തവിചാരങ്ങളിൽ ഏറ്റവും വിവാദമായ ഒന്നിൽ വിചാരണ ചെയ്യപ്പെട്ട നമ്പൂതിരി യുവതി ആയിരുന്നു കുറിയേടത്ത് താത്രി അഥവാ കുറിയേടത്ത് സാവിത്രി .
അതിനു മുൻപ് പല സ്മാർത്തവിചാരങ്ങളും, ശേഷം ഒരു സ്മാർത്തവിചാരവും നടന്നിട്ടുണ്ടെങ്കിലും കേരളത്തിൽ വളരെ അധികം കോളിളക്കങ്ങൾ സൃഷ്‌ടിക്കുകയും ഏറ്റവും അധികം ചർച്ച ചെയ്യപ്പെടുകയും ചെയ്ത സ്മാർത്തവിചാരമായിരുന്നു കുറിയേടത്തു താത്രിയുടെത്.
ഇന്നത്തെ തൃശൂർ ജില്ലയിലെ തലപ്പിള്ളി താലൂക്കിൽ കൽപകശ്ശേരി ഇല്ലത്ത് അഷ്ടമൂർത്തി നമ്പൂതിരിയുടെ മകളായി താത്രി ജനിച്ചത്.
രേഖകൾ അനുസരിച്ച് അവർ1885-ൽ ജനിച്ചതായി പറയപ്പെടുന്നു.
താത്രിയുടെ ജനനം വിപത്ത് വരുത്താനും കുടുംബത്തിന്റെ മാനം നശിപ്പിക്കാനും വിധിക്കപ്പെട്ടതാണെന്ന് അവളുടെ ജനനത്തിനുശേഷം ഒരു ജ്യോതിഷി അവളുടെ പിതാവിനോട് പറഞ്ഞതായി പറയപ്പെടുന്നു.
ഒൻപതാം വയസ്സിൽ നമ്പീശനിൽ നിന്ന് പാട്ട് പഠിക്കാൻ താത്രി കുന്നംകുളത്തിനടുത്തുള്ള അമ്മായിയുടെ വീട്ടിൽ പോയി.
പതിമൂന്നാം വയസ്സിൽ തലപ്പള്ളിയിലെ തന്നെ കുന്നംകുളം സമീപമായ ചെമ്മന്തിട്ടെ കുറിയേടത്തു മനയിലെ രാമൻ നമ്പൂതിരിയുമായി വിവാഹിതയായി.
1905-ന്റെ ആദ്യ പകുതിയിലാണ് കുറിയേടത്തു താത്രിയുടെ സ്മാർത്ത വിചാരം ആരംഭിച്ച് പൂർത്തീകരിച്ചത്.
താത്രിയുടെ സ്മാർത്ത വിചാരത്തിനൊടുവിൽ താത്രിയും ഭർത്താവും അടക്കം 66 പേർക്ക് ഭ്രഷ്ടുണ്ടായതായി രേഖപെടുത്തിയിട്ടുണ്ട്.
സ്മാർത്തവിചാരം
താത്രിയുടെ നടപ്പുദോഷം / അടുക്കളദോഷത്തെക്കുറിച്ച് (സ്വഭാവദോഷം) അറിവ് ലഭിച്ചതിനെത്തുടർന്ന് സ്മാർത്ത വിചാരം നടത്തുകയുമായിരുന്നു.
അയൽവാസിയായ നമ്പൂതിരി ബന്ധപ്പെട്ട നമ്പൂതിരിയോഗത്തിൽ അക്കാര്യം അറിയിച്ചതിനെത്തുടർന്ന് അന്വേഷണമാരംഭിക്കുകയാണുണ്ടായത്.
1904 അവസാനം തന്നെ താത്രിയുടെ സ്മാർത്തവിചാരം ഒരു വട്ടം കഴിഞ്ഞിരുന്നു, എന്നാൽ വിവാദങ്ങളെത്തുടർന്ന് ഒരു പ്രാവശ്യം കൂടി സ്മാർത്തവിചാരം നടത്താൻ രാജാവ് കല്പിക്കുകയായിരുന്നു.
1905 ജനുവരി 2-നു ആണ് സ്മാർത്ത വിചാരത്തിനുള്ള രാജകൽ‌പ്പന ഉണ്ടായത്.
പട്ടച്ചോമയാരത്ത് ജാതവേദൻ നമ്പൂതിരിയായിരുന്നു സ്മാർത്തൻ .
മറ്റു നാലു സഹായികളും രാജാവിന്റെ പ്രതിനിധിയും സ്മാർത്ത വിചാരത്തിൽ പങ്കാളികളായി.
സ്മാർത്തവിചാരത്തിൽ താത്രി 65 ആൾക്കാരുടെ പേരാണ് പറഞ്ഞത്.
താനുമായി ബന്ധം പുലർത്തിയിരുന്നതായി താത്രി പറഞ്ഞവരിൽ പലരും, അവരുടെ അച്ഛനും (കല്പകശ്ശേരി അഷ്ടമൂർത്തി നമ്പൂതിരി), അച്ഛനു മറ്റൊരു വേളിയിലുണ്ടായ സഹോദരനും (കല്പകശ്ശേരി നാരായണൻ നമ്പൂതിരി) ഉൾപ്പെടെ, അവരുടെ അടുത്ത ബന്ധുമിത്രാദികളിൽ പെടുന്നവരായിരുന്നു.
65 ആൾക്കാരെയും നോട്ടീസ് അയച്ചു വിളിപ്പിച്ചിരുന്നുവെങ്കിലും 60 പേർ മാത്രമാണ് വിചാരത്തിന്റെ സമയത്ത് ഹാജരുണ്ടായിരുന്നത്.
ശേഷിച്ച അഞ്ചു പേരിൽ രണ്ടു പേർ അപ്പോഴേക്കും മരിച്ചുകഴിഞ്ഞിരുന്നു (തോന്നല്ലൂർ കൃഷ്ണവാരിയരും ഞാറക്കൽ അച്ചുതപ്പിഷാരടിയും).
പാറത്തിൽ ശ്രീധരൻ നമ്പൂതിരിയ്ക്ക് അതിയായ ക്ഷീണമാണെന്നും ആറങ്ങോട്ടു ശേഖരവാരിയർ തീർഥാടനത്തിനു പോയിരിക്കുന്നതായും പുഷ്പകത്ത് കുഞ്ഞിരാമൻ നമ്പീശൻ ഇംഗ്ലണ്ടിലേക്ക് കുടിയേറിയതായും അറിവ് കിട്ടിയതിനെ തുടർന്ന് അവർ വിചാരത്തിൽ പങ്കെടുത്തിട്ടില്ല എന്നാണു രേഖകളിലുള്ളത്.
കുറ്റം ചാർത്തപ്പെട്ട 60-ൽ 59 പേരും കുറ്റം നിഷേധിക്കുകയാണ് ഉണ്ടായത്.
തെക്കേമടത്തിൽ ശാമു രാമു പട്ടർ കുറ്റം സമ്മതിച്ചുവെങ്കിലും വേഴ്ച നടന്ന സമയത്ത് തനിക്കു പ്രായ പൂർത്തിയായിട്ടുണ്ടായിരുന്നില്ലെന്നു വാദിച്ചു.
പ്രായപൂർത്തിയാവാത്തത് കുറ്റം ചെയ്തിട്ടില്ല എന്നോ അത് ചെയ്യാൻ പ്രാപ്തിയുണ്ടായിരുന്നില്ല എന്നോ അർത്ഥമാക്കുന്നില്ല എന്നായിരുന്നു സ്മാർത്തൻ ഈ അവസരത്തിൽ നിരീക്ഷിച്ചത്.
തുടർന്ന് വിചാരണ ചെയ്യപ്പെട്ടവരെല്ലാം ഭ്രഷ്ടരാക്കപ്പെടുകയുണ്ടായി.
രേഖകൾ പ്രകാരം കുറിയേടത്ത് താത്രിയുടെ സ്മാർത്തവിചാരം 1904-ന്റെ അവസാന കാലത്ത് തന്നെ ആചാരപ്രകാരം അവസാനിച്ചിരുന്നതാണ്.
താത്രിക്കുട്ടിയും ദോഷം ചെയ്തതായി ആരോപിക്കപ്പെട്ട 65 പുരുഷന്മാരും ഭ്രഷ്ട് കൽപ്പിക്കപ്പെട്ട് പുറത്താക്കപ്പെടുകയും ചെയ്തിരുന്നതാണ്.
എന്നാൽ അന്നത്തെ പ്രത്യേക സാമൂഹികാന്തരീക്ഷത്തിൽ സ്മാർത്തവിചാരം വീണ്ടും, രാജാവിന്റെ പ്രത്യേക മേൽനോട്ടത്തിൽ, നടത്തപ്പെടണം എന്ന ആവശ്യം പരക്കെ ഉന്നയിക്കപ്പെടുകയുണ്ടായി.
രേഖകൾ പ്രകാരം രാജാവിനു താത്രിയുടെ സ്മാർത്തവിചാരത്തിൽ പ്രത്യേക താല്പര്യം ഉണ്ടായിരുന്നു എന്ന് കാണാം.
താത്രിയുമായി സംസർഗം ഉണ്ടായവരിൽ രാജാവോ രാജാവിന്റെ ഒരു അടുത്ത ബന്ധുവോ ഉൾപ്പെട്ടിട്ടുണ്ട് എന്ന ഒരു ആരോപണം ആ കാലത്തു വ്യാപകമായിരുന്നു എന്നതിനാലാകണം ഇത് എന്നാണു് ഭാസ്കരനുണ്ണി തന്റെ പുസ്തകത്തിൽ ഇതിനെക്കുറിച്ച് പറയുന്നത്.
അതല്ലാതെ തന്നെ താത്രിയുടെ സ്മാർത്തവിചാരം ഒരു വലിയ വാർത്തയായിക്കഴിഞ്ഞിരുന്നു.
1904-ൽ ആദ്യവിചാരം കഴിഞ്ഞ ഉടനെത്തന്നെ ഉണ്ടായ ഇത്തരം വാദകോലാഹലങ്ങൾക്കൊടുവിലാണ് ആചാരങ്ങളിൽ ചെറിയ തിരുത്തുകളുമായി താത്രിയുടെ വിചാരം വീണ്ടും നടത്താനുള്ള തീരുമാനം ഉണ്ടായത്.
സ്മാർത്തവിചാരത്തിന്റെ ചരിത്രത്തിൽ തന്നെ ആദ്യമായി ആരോപണ വിധേയരായ പുരുഷന്മാർക്ക് തങ്ങളുടെ വാദങ്ങൾ കേൾപ്പിക്കുവാനുള്ള അവസരം ഉണ്ടായത് അങ്ങനെയാണ്.
നടപ്പാചാരമാനുസരിച്ച് വിചാരണ ചെയ്യപ്പെട്ടിരുന്ന അന്തർജ്ജനത്തിനെയും (സാധനം എന്നാണു് സ്മാർത്തവിചാരത്തിനു വിധേയമാകുന്ന സ്ത്രീയെ വിളിച്ചിരുന്നതു്. ആ ഘട്ടത്തിൽ സ്വന്തം പേരു പോലും  അവർക്കു നഷ്ടമാകുന്നു) അവർ ചൂണ്ടി കാണിക്കുന്ന ആളുകളെയും പുറത്താക്കുക എന്നതാണ് അന്നോളം അനുഷ്ടിച്ചു പോന്നിരുന്ന കീഴ്‌വഴക്കം.
നീതി-ന്യായ വ്യവസ്ഥകളിൽ സമൂലം മാറ്റങ്ങൾ വന്നു കൊണ്ടിരുന്ന അന്നത്തെ കാലത്തു ഇതിനെതിരെ കാര്യമായ എതിർപ്പുകൾ ഉയരുകയും തദ്ഫലമായി പുരുഷവിചാരം തുടങ്ങാൻ തീരുമാനിക്കുകയും ചെയ്യുകയാണ് ഉണ്ടായത്.
താത്രിക്കുട്ടിയുടെ സ്വഭാവദൂഷ്യം ചെമ്മന്തിട്ടയിലും കല്പകശ്ശേരിയിലും പരക്കെ അറിയപ്പെട്ടിരുന്ന ഒന്നാണ് എന്ന് രേഖകളിൽ കാണുന്നു.
താത്രിയുമായി സ്ഥിരം സംസർഗ്ഗം ഉണ്ടായതായിപ്പറയപ്പെട്ടിരുന്ന പാലത്തോൾ രവി നമ്പൂതിരിയും (61-ാം പ്രതി ആയ ഇട്ടീരി) കൂട്ടുകാരും താത്രിക്കുട്ടിയുമായി നടന്ന സംഭാഷണങ്ങളിൽ നിന്നും വരാൻ പോവുന്ന വിചാരണയെക്കുറിച്ചു പരാമർശം ഉണ്ട്.
അങ്ങനെ വരുമ്പോൾ എന്തെല്ലാം കാര്യങ്ങൾ ശ്രദ്ധിക്കണം എന്നതിനെ കുറിച്ച് താത്രിയോടു തന്നെ അവർ നേരിട്ട് സംസരിച്ചിരുന്നതായും കാണാം.
മേല്പറഞ്ഞ സംഭാഷണം നടന്നത് ഉദ്ദേശം 1898-99 ആയി വരുമെങ്കിലും ആരും കൃത്യമായി മുൻകൈ എടുക്കാതിരുന്നതിനാലാവണം വിചാരം വീണ്ടും മുന്നോട്ടു പോവുകയുണ്ടായത്.
ഏതായാലും കുറിയേടത്ത് താത്രിയുടെ അടുക്കളദോഷം വിചാരണ ചെയ്യപ്പെടേണ്ടതിലേക്ക് സ്വീകരിക്കേണ്ടതായ മേൽനടപടികൾ 1904-ന്റെ പ്രാരംഭ കാലത്തുതന്നെ ആരംഭിച്ചിരുന്നു.
ആചാരവിധി പ്രകാരം നടന്ന ആദ്യവിചാരത്തിൽ താത്രി ഉൾപ്പെടെയുള്ള എല്ലാവർക്കും ഭ്രഷ്ട് കല്പിച്ചെങ്കിലും വിചാരം ഒന്ന് കൂടി വിപുലമായും നീതിനിഷ്ടമായും നടത്താൻ തീരുമാനിച്ചതിനെ തുടർന്ന് താത്രിയെ ആദ്യവിചാരം നടന്ന ഇരിഞ്ഞാലക്കുടയിൽ നിന്നും കൊച്ചി രാജ്യത്തിന്റെ തലസ്ഥാനമായിരുന്ന തൃപ്പൂണിത്തുറയിലേക്ക്  കൊണ്ടു വരികയാണ് ഉണ്ടായത്.
താത്രിയുടെ നേരെ വധ ഭീഷണിയുണ്ട്, അവരെ തട്ടിക്കൊണ്ടു പോകാൻ ചിലർ ശ്രമിക്കുന്നു എന്ന വാർത്തകളെ ചൊല്ലി താത്രിയെ അതീവ സുരക്ഷാ സൗകര്യങ്ങളോടു കൂടി തൃപ്പൂണിത്തുറയിലെ കുന്നുമ്മൽ ബംഗ്ലാവിൽ (ഹിൽ പാലസ്) ആണു താമസിപ്പിച്ചത്.
രണ്ടാം തവണയാണ് താത്രിയുടെ കാര്യത്തിൽ ഇങ്ങനെ സംഭവിച്ചത്.
ആദ്യവിചാരം നടക്കുന്ന വേളയിൽ ഇതേ കാരണത്താൽ താത്രിയെ വിചാരണ നടന്നിരുന്ന ഭർത്താവിന്റെ നാടായ ചെമ്മന്തിട്ടയിൽ നിന്നും ഇരിഞ്ഞാലക്കുടയിലേക്ക് കൊണ്ടു വന്നിരുന്നു.
പരപുരുഷബന്ധത്തിനു ശേഷവും താത്രിയുമായി ബന്ധപ്പെട്ടതിനാലാണ് അവരുടെ ഭർത്താവിനെതിരെയും ഭ്രഷ്ട് കല്പിച്ചത്.
ഭ്രഷ്ട് കല്പിക്കുമ്പോൾ  ഭ്രഷ്ടരാക്കപ്പെട്ടവരുടെ മക്കളും സമുദായത്തിൽ നിന്നും പുറത്താക്കപ്പെടും എന്നതിനാൽ, ചിലരുടെ കുട്ടികളും ഭ്രഷ്ടരായി.
സാധനവുമായി വേഴ്ച നടന്ന കാലത്ത് ഉണ്ടായ സന്താനങ്ങൾക്കാണു  ഇത്തരത്തിൽ ഭ്രഷ്ട് കല്പ്പിച്ചിരുന്നത്.
ഇട്ടീരിയും താത്രിയുമായി വിചാരത്തിനു മുൻപ് നടന്ന സംഭാഷണത്തിൽ ഇതായിരുന്നു പരാമർശ വിഷയം.
തന്റെ സന്താനങ്ങൾക്ക് കോട്ടം തട്ടാത്ത രീതിയിൽ വേഴ്ച തീയതികൾ സ്മാർത്തനു മുന്നിൽ അവതരിപ്പിക്കണം എന്ന് ഇട്ടീരി തന്നോടു ആവശ്യപ്പെട്ടതായിട്ടാണ് താത്രി തന്റെ മൊഴിയിൽ പറയുന്നത്.
അവരുടെ ജനനസമയത്തൊന്നും തന്നെ തനിക്കു ഇട്ടീരിയുമായി വേഴ്ചയുണ്ടായിട്ടില്ലെന്നു  താത്രി പിന്നീട് പറയുകയും ചെയ്യുന്നുണ്ട്.
1905 ജൂലൈ 13-നു ആണ് ഭ്രഷ്ട് കൽപ്പനയുണ്ടായത്.